钦定古今图书集成/理学汇编/学行典/第023卷 > 皇极经世心易发微四 > 《两家气数》
## 钦定古今图书集成/理学汇编/学行典/第023卷 > 皇极经世心易发微四 > 《两家气数》

以两家之数并观之，先看两下体数强弱，有无贵禄
入局，上下有无生克。如身带贵禄，上下俱来生体者，
为上；逢困耗，上下俱来克体者，为下。有归元贵禄，二
生一克者，其人有疾。如有贵禄无归元，得局，二克一
生者，父子有病，田宅进退。困耗克身，无贵禄入局，三
位皆克体数，为下下矣。干艮克体，脾胃有疾。震巽克
体，主风邪肝胆之病，干兑克体，主痰疾，离火目疾心
痛，坎水脏腑之灾。　昔有人起婚姻，数得一千○四
十三数，为山风蛊卦，蛊者坏也，此女子必为他人所
坏，因奸而出丑也。后果然。盖体数四，离为中女，被三
坎中男克之，乃火被水克之也。